Diari Oficial de la Generalitat Valenciana


Sumari del DOGV 6063, del 23-07-2009 (2009/8666)

RESOLUCIÓ de 15 de juliol de 2009 de la directora general d'Avaluació, Innovació i Qualitat Educativa i de la Formació Professional per la que s'aprova i regula el Programa experimental per a l'estudi dels avantatges en l'àmbit educatiu de l'ús de l'uniforme escolar per al curs 2009-2010.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6063

Data del DOGV
:   23-07-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/8666


Data del document
:   15-07-2009

Organisme emissor
:   Conselleria d'Educació

Tipus de document
:   Resolució

Correcció d'errades

Anàlisi jurídica

 Descriptors 

:   * organització de l'ensenyament
    * mètode pedagògic
    * legislació
    * centre d'ensenyament

RESOLUCIÓ de 15 de juliol de 2009 de la directora general d'Avaluació, Innovació i Qualitat Educativa i de la Formació Professional per la que s'aprova i regula el Programa experimental per a l'estudi dels avantatges en l'àmbit educatiu de l'ús de l'uniforme escolar per al curs 2009-2010. [2009/8666]  
Diferents estudis de caràcter nacional i internacional han destacat els avantatges psicoeducatives de l'ús de l'uniforme escolar. Tals estudis assenyalen la incidència positiva de l'uniforme sobre aspectes com ara la imatge positiva del centre educatiu en el seu context, la millora del clima de treball i esforç, la incidència positiva sobre el clima de convivència, la minoració de l'absentisme escolar i la prevenció dels trastorns associats a l'alimentació, a més de constituir-se com un factor atenuant de les desigualtats socials.  
D'altra banda, estos mateixos estudis assenyalen altres avantatges de l'ús de l'uniforme escolar com ara millora del sentit de pertinença i inclusió, factor educatiu en el consum responsable, ajuda a superar els estereotips de gènere, facilita i millora la seguretat i el control en l'interior dels centres i en activitats realitzades fora del recinte escolar, reduïx l'esforç econòmic de les famílies i els conflictes família-fills per motius relacionats amb la vestimenta.  
Durant el curs 2008-2009 esta direcció general va aprovar i va regular el programa experimental per a l'estudi dels avantatges en l'àmbit educatiu de l'ús de l'uniforme escolar en els centres públics de la Comunitat Valenciana, amb l'objectiu d'estudiar i comprovar el verdader impacte de l'ús de l'uniforme escolar.  
La bona acollida del programa per part de les famílies i del professorat dels centres participants, els resultats obtinguts a través de l'avaluació efectuada, en els quals es destaca la incidència positiva de l'ús de l'uniforme escolar en aspectes com ara, la discriminació per raó de la vestimenta, el gasto econòmic familiar, la millora de la imatge del centre, el control de l'alumnat en les eixides extraescolars o la disminució de les discussions familiars relacionades amb la vestimenta i l'interés mostrat per hi participar, especialment per part d'associacions de mares i pares d'alumnes i d'equips directius, fa aconsellable convocar el programa per al curs 2009-2010, amb l'objectiu de continuar estudiant i comprovant els avantatges de l'ús de l'uniforme escolar.  
Per tot això i en virtut de les competències que li atribuïx el Decret 118/2007, de 27 de juliol, del Consell, pel que s'aprova el reglament orgànic i funcional de la Conselleria d'Educació, esta Direcció General d'Avaluació, Innovació, Qualitat Educativa i de la Formació Professional, resol:  
Primer  
Autoritzar durant el curs 2009-2010 la realització del present programa experimental per a l'estudi dels avantatges en l'àmbit educatiu de l'ús de l'uniforme escolar en els centres educatius arreplegats en l'annex d'esta resolució.  
Segon  
Concedir als referits centres educatius, en concepte d'ajuda econòmica per a la realització del present programa experimental una quantia, que serà calculada atenent al nombre d'alumnes o alumnes que facen ús de l'uniforme. Els centres que participen per primera vegada en el programa durant el curs 2009-2010, rebran 20 euros per cada alumne que faça ús de l'uniforme. Els centres que van participar en el programa durant el curs 2008-2009 i que participen per segona vegada, rebran 10 euros per cada alumne que faça ús de l'uniforme. En este segon cas, s'exceptuen els alumnes que s'hagen matriculat per primera vegada en el centre el curs 2009-2010 i que facen ús de l'uniforme, ja que pels mateixos rebran la quantitat de 20 euros.  
Tercer  
Les quanties econòmiques destinades als centres aniran a càrrec del capítol II del programa econòmic 421.50 dels pressupostos de la Generalitat corresponent a l'exercici pressupostari de l'any 2010 i que ascendix a un total màxim de 250.000 euros.  
Quart  
Amb l'objecte de fixar la quantia econòmica que rebrà cada centre, abans del dia 30 d'octubre de 2009, els directors o directores dels centres participants hauran de remetre a la Direcció General d'Avaluació, Innovació i Qualitat educativa i de la Formació Professional, entre altres dades, el nombre d'alumnes que faran ús de l'uniforme escolar durant el curs 2009-2010, segons el model que els serà remés per esta Direcció General durant el mes de setembre de 2009.  
Quint  
Al llarg del curs escolar 2009-2010, esta Direcció General, avaluarà l'impacte de l'ús de l'uniforme escolar en els centres assenyalats, per a la qual cosa elaborarà els oportuns qüestionaris i instruments de valoració dirigits als distints sectors de la comunitat educativa. Els centres educatius hauran d'aplicar estos qüestionaris i remetre la informació i les dades sol·licitades a la Direcció General d'Avaluació, Innovació i Qualitat educativa i de la Formació Professional dins del termini i la forma escaient.  
Sext  
La inspecció d'educació vetlarà per l'adequat desenrotllament d'este programa experimental.  
Sèptim  
La present resolució produirà efecte l'endemà de la seua publicació en el Diari Oficial de la Comunitat Valenciana.  
Contra la present resolució, que no esgota la via administrativa, es podrà interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà a la seua publicació. Tot això de conformitat amb el que disposen els articles 107, 114 i 115 de la Llei 30/1992 del Règim Jurídic de les Administracions Públiques i del Procediment Administratiu Comú.  
València, 15 de juliol de 2009.- La directora general d'Avaluació, Innovació i Qualitat Educativa i de la Formació Professional. Auxiliadora Hernández Miñana.  
ANNEX / ANEXO  
